[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 26.2.2008

KOM(2008) 105 endelig

2008/0038 (COD)

Tilpasning til forskriftsproceduren med kontrol Forslag til

EUROPA-PARLAMENTETS OG RÅDETS DIREKTIV

om ændring af Rådets direktiv 79/409/EØF om beskyttelse af vilde fugle, for så vidt angår udøvelsen af de gennemførelsesbestemmelser, der tillægges Kommissionen

(forelagt af Kommissionen)

BEGRUNDELSE

1. BAGGRUND FOR FORSLAGET

1.1 Ændring af udvalgsprocedurerne

Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbestemmelser, der tillægges Kommissionen[1], blev ændret ved Rådets afgørelse 2006/512/EF af 17. juli 2006[2].

Med ændringen af afgørelse 1999/468/EF blev der i artikel 5a indført en ny forskriftsprocedure med kontrol, der skal anvendes i forbindelse med generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade sådanne bestemmelser udgå eller ved at supplere med nye ikke-væsentlige bestemmelser.

1.2. Prioriteret tilpasning og generel tilpasning

Parlamentet, Rådet og Kommissionen har i en fælles erklæring[3] opstillet en liste over basisretsakter, som snarest bør tilpasses efter den ændrede afgørelse, så den nye forskriftsprocedure med kontrol indføres (prioriteret tilpasning). For at forskriftsproceduren med kontrol kan finde anvendelse på andre retsakter, der er vedtaget efter proceduren for fælles beslutningstagning, og som var gældende på det tidspunkt, hvor afgørelse 2006/512/EF trådte i kraft, opfordres der i den fælles erklæring ligeledes til, at disse retsakter tilpasses efter de gældende procedurer (generel tilpasning).

Kommissionen forpligtede sig til at foretage en gennemgang af alle gældende retsakter for inden udgangen af 2007 at stille de relevante forslag med henblik på om fornødent at tilpasse dem til den nye forskriftsprocedure med kontrol[4].

1.3. Anvendt metode

Som nævnt i Kommissionens meddelelse til Europa-Parlamentet og Rådet af 23. november 2007[5] har Kommissionen foretaget en nøje gennemgang af alle de retsakter, der er blevet vedtaget efter proceduren for fælles beslutningstagning, for at finde frem til dem, der bemyndiger Kommissionen til at vedtage generelle foranstaltninger, der har til formål at ændre ikke-væsentlige bestemmelser i en basisretsakt. Kommissionen fandt over 200 retsakter, der skulle tilpasses.

Blandt disse retsakter optræder nogle i Kommissionens kodificeringsprogram. Det gælder Rådets direktiv af 2. april 1979 om beskyttelse af vilde fugle (79/409/EØF)[6]. Tilpasningen til den nye procedure sker, efterhånden som kodificeringen skrider frem, enten ved konvertering af det kodificerede forslag til en omarbejdelse, eller som i dette tilfælde ved en forskriftsændring.

2. FORSLAGETS RETLIGE ASPEKTER

Formålet med tilpasningen er, at indføre forskriftsproceduren med kontrol, som den er udformet i artikel 5a i den ændrede afgørelse 1999/468/EF.

Artikel bør 15 tilpasses forskriftsproceduren med kontrol, for den indeholder bestemmelser om vedtagelse af generelle foranstaltninger, der har til formål at ændre ikke-væsentlige bestemmelser i direktiv 79/409/EØF, navnlig ved at supplere det.

Artikel 17 bør ændres for at indføre en henvisning til artikel 5a i afgørelse 1999/468/EF.

Da basisretsakten er et direktiv, foretages tilpasningen med en tilsvarende retsakt.

2008/0038 (COD)

Tilpasning til forskriftsproceduren med kontrol Forslag til

EUROPA-PARLAMENTETS OG RÅDETS DIREKTIV

om ændring af Rådets direktiv 79/409/EØF om beskyttelse af vilde fugle, for så vidt angår udøvelsen af de gennemførelsesbestemmelser, der tillægges Kommissionen

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 175, stk. 1,

under henvisning til forslag fra Kommissionen[7],

under henvisning til udtalelse fra Det Europæiske Økonomiske og Sociale Udvalg[8],

under henvisning til udtalelse fra Regionsudvalget[9],

efter proceduren i traktatens artikel 251[10], og

ud fra følgende betragtninger:

(1) Ifølge Rådets direktiv 79/409/EF[11] skal visse foranstaltninger vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommission[12].

(2) Afgørelse 1999/468/EF blev ændret ved afgørelse 2006/512/EF, som indfører en forskriftsprocedure med kontrol, der skal anvendes i forbindelse med generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade sådanne bestemmelser udgå eller ved at supplere med nye ikke-væsentlige bestemmelser.

(3) I overensstemmelse med den fælles erklæring fra Europa-Parlamentet, Rådet og Kommissionen[13] vedrørende afgørelse 2006/512/EF kan denne nye procedure kun anvendes på allerede ikrafttrådte retsakter vedtaget efter proceduren i traktatens artikel 251, hvis de pågældende retsakter tilpasses efter de gældende procedurer.

(4) Hvad angår direktiv 79/409/EF bør Kommissionen navnlig tillægges beføjelser til at ændre nogle bilag i tråd med den videnskabelige og tekniske udvikling. Da der er tale om generelle foranstaltninger, der har til formål at ændre ikke-væsentlige bestemmelser i direktiv 79/409/EØF og at supplere det med nye ikke-væsentlige bestemmelser, skal foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

(5) Direktiv 79/409/EØF bør derfor ændres i overensstemmelse hermed.

(6) De ændringer af direktiv 79/409/EØF, der foretages ved dette direktiv, er tilpasninger, som kun vedrører udvalgsprocedurerne, og de behøver ikke at gennemføres af medlemsstaterne. Det er således ikke nødvendigt at vedtage bestemmelser herom —

UDSTEDT FØLGENDE DIREKTIV:

Artikel 1

Direktiv 79/409/EØF ændres således:

(1) Artikel 15 affattes således:

"Artikel 15

Ændringer, der er nødvendige for at tilpasse bilag I og V til den tekniske og videnskabelige udvikling, og ændringer, der henvises til i artikel 6, stk. 4, vedtages af Kommissionen. Disse foranstaltninger til ændring af ikke-væsentlige bestemmelser i dette direktiv vedtages efter forskriftsproceduren med kontrol i artikel 17, stk. 2."

(2) Artikel 17 affattes således:

"Artikel 17

1. Kommissionen bistås af Udvalget for Tilpasning til den Tekniske Udvikling.

2. Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF i overensstemmelse med samme afgørelses artikel 8."

Artikel 2

Dette direktiv træder i kraft den ...

Artikel 3

Dette direktiv er rettet til medlemsstaterne.

Udfærdiget i Bruxelles, den .[…]

På Europa-Parlamentets vegne På Rådets vegne

Formand Formand

[…] […]

[1] EFT C 203 af 17.7.1999, s. 1.

[2] EUT L 200 af 22.7.2006, s. 11.

[3] EUT C 255 af 21.10.2006, s. 1.

[4] EP 376.314v01-00 – A6-0236/2006 (Kommissionens erklæring i bilaget til Parlamentets betænkning).

[5] KOM(2007) 740 endelig.

[6] EFT L 103 af 25.4.1979, s. 1. Senest ændret ved direktiv 2006/105/EF (EUT L 363 af 20.12.2006, s. 368).

[7] EUT C […] af […], s. […].

[8] EUT C […] af […], s. […].

[9] EUT C […] af […], s. […].

[10] EUT C […] af […], s. […].

[11] EFT L 103 af 25.4.1979, s. 1. Senest ændret ved direktiv 2006/105/EF (EUT L 363 af 20.12.2006, s. 368).

[12] EFT L 184 af 17.7.1999, s. 23. Afgørelsen er ændret ved afgørelse 2006/512/EF (EFT L 200 af 22.7.2006, s. 11).

[13] EUT C 255 af 21.10.2006, s. 1.